Mari (18) fikk sjokkbeskjed: Du oppholder deg ulovlig i Norge
ARTIKKELEN ER OVER TRE ÅR GAMMEL Kelina Mata er albansk statsborger, og kom til Norge med foreldrene i 2008. Før dette hadde hun bodd flere år i Hellas. Hun startet i 6. klasse i Oslo, lærte seg norsk og fikk venner. Alle som kjenner henne kaller henne nå for Mari. Etter å ha fullført to år på videregående skole i Oslo, søkte Mata i sommer om et tredje år på videregående skole. Overraskelsen var derfor stor da hun plutselig fikk vite at hun ikke hadde fått skoleplass. – Jeg tok kontakt med læreren min, som etter hvert fant ut at jeg ikke hadde rett på skoleplass i Norge. Jeg kom etter hvert i kontakt med UDI, og fikk da se vedtaket om at jeg ikke lenger har rett til å oppholde meg i Norge. Jeg skulle egentlig ha forlatt landet i januar 2014, sier Mata, som fylte 18 og ble myndig tidligere i sommer. Les også: Tidligere Ap-politiker oppga falsk identitet - blir utvist fra NorgeHun sier hun aldri tidligere har sett dette vedtaket, som hun fikk fredag i forrige uke. – Foreldrene mine har aldri fortalt meg at vi har mistet oppholdstillatelsen i Norge. For meg var det et stort sjokk å få vite at jeg må forlate Norge. Jeg har knapt bodd i Albania, vi bodde i Hellas før vi flyttet til Norge. Jeg snakker kun litt albansk. Det er i Norge jeg har hele livet mitt. Hvis jeg må flytte dit, ødelegger det livet mitt, sier Mata. Hun sier at foreldrene for noen år siden ga uttrykk for at de hadde problemer med å få fornyet oppholdstillatelse, men at de skulle ordne opp i det. – De sa at de skulle fikse det, og ting fortsatte som normalt. Derfor tenkte jeg ikke noe mer over det, selv om jeg visste at de ikke var norske statsborgere, sier Mata til VG. Les også: Narkodømt ble aktivist - får bli i NorgeHun mener det er urettferdig at hun må betale for en tabbe foreldrene har gjort. – Det er greit at foreldrene mine har gjort noe feil, men det har ikke jeg. Jeg vil bare at myndighetene skal skjønne at de ødelegger fremtiden min. Jeg har stått på som en helt på skolen for å nå mine mål. Jeg har virkelig satset og blitt integrert, sier Mata, som ønsket å utdanne seg til advokat. 18-åringen er veldig bekymret for broren sin, som bare er elleve år gammel. Han har bodd i Norge siden han var tre år gammel. – Jeg tør ikke fortelle ham hva som har skjedd, sier hun. Les også:Var utvist - ble siktet for overfallsvoldtekt - fikk bli i NorgeI utvisningsvedtaket fra Utlendingsnemnda (UNE), som VG har fått tilgang til, står det at Matas mor fikk midlertidig oppholdstillatelse i Norge i juli 2008. Denne ble videre fornyet uten avbrudd frem til juli 2011. Moren fikk lovlig opphold som selvstendig næringsdrivende, men fikk til slutt ikke oppholdet fornyet. Derfor fikk heller ikke Mata innvilget nytt opphold. Husker du?Kreftsyke Alkeo (8) kastes ut av Norge Etter flere klagerunder fattet UNE i desember 2013 vedtak om at Mata var pliktig til å forlate Norge. Ifølge vedaket mente UNE det var best for den da 16 år gamle jenta å returnere til hjemlandet sammen med sine foreldre. Frist for utreise ble satt til 16. januar 2014. Mata sier i dag at hun ikke ønsker å reise med foreldrene til Albania, og ønsker å søke om oppholdstillatelse på eget grunnlag. Les også:Slik fikk Maria (4) opphold i Norge Alle søknadene og klageprosessene til UDI og UNE ble ført av Matas foreldre, uten at hun visste hvordan det gikk. Hun fikk derfor ikke vite at hun hadde mistet oppholdstillatelsen i Norge før fredag. Det bekrefter Matas far, Perparim Mata, til VG. – Jeg er veldig lei meg og bekymret for henne. Hun har hele livet sitt i Norge, og hadde sett for seg et liv der. Hun snakker veldig lite albansk og kjenner nesten ingen her, sier faren til VG på telefon fra Albania. Les mer:Asylbarnet Shaimaa (11): – I natt var første gang jeg hørte skrik. Jeg er redd.Kommunikasjonssjef i Utlendingsnemnda (UNE), Bjørn Lyster, opplyser til VG Matas familie brukte en advokat i kontakten med UNE. – Fra UNE gikk vedtakene ut til familiens advokat, inklusive et vedtak med datterens navn. Når noen bruker advokat, er dette den vanlige måten å informere dem på. Vi regner klagerne som informert når advokatene deres er informert, sier Lyster til VG. Han sier at Mata kan søke om ny oppholdstillatelse hvis hun ønsker det. – Hvis hun ønsker å bo videre i Norge, må hun søke om en tillatelse på ett eller annet grunnlag og fylle vilkårene for den type tillatelse. Det er en søknad som da må gå til førsteinstansen UDI. Hvis hun eventuelt får avslag i UDI, da vil det avslaget kunne påklages hit til UNE, sier Lyster. Mata har nå sendt inn en omgjøringsbegjæring for å få saken sin vurdert å nytt. Les også:Ble dømt for drapsfosøk, voldtekt og ran - får bli
I halvannet år har Mari Mata bodd ulovlig i Norge - uten å vite det selv.